CELEX: 62009CN0288
Language: sk
Date: 2009-07-24 00:00:00
Title: Vec C-288/09: Návrh na začatie prejudiciálneho konania, ktorý podal First-tier Tribunal (Tax Chamber) (Spojené kráľovstvo) 24. júla 2009 — British Sky Broadcasting Group plc/The Commissioners for Her Majesty’s Revenue & Customs

24.10.2009   
            
            
               SK
            
            
               Úradný vestník Európskej únie
            
            
               C 256/9
            
         Návrh na začatie prejudiciálneho konania, ktorý podal First-tier Tribunal (Tax Chamber) (Spojené kráľovstvo) 24. júla 2009 — British Sky Broadcasting Group plc/The Commissioners for Her Majesty’s Revenue & Customs
   (Vec C-288/09)
   2009/C 256/16
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   First-tier Tribunal (Tax Chamber)
   
      Účastníci konania pred vnútroštátnym súdom
   
   
      Odvolateľ: British Sky Broadcasting Group plc
   
      Odporca: The Commissioners for Her Majesty’s Revenue & Customs
   
      Prejudiciálne otázky
   
   
               1.
            
            
               Má sa set-top box so špecifikáciami set-top boxu Sky+, modelu DRX 280 zaradiť do podpoložky 8528 71 13, ako je uvedená v nariadení Komisie (ES) č. 1214/2007 (1), ktorým sa mení a dopĺňa príloha I k nariadeniu Rady (EHS) č. 2658/87, napriek Vysvetlivkám ku KN, prijatým Komisiou 7. mája 2008 (2008/C 112/03), týkajúcim sa podpoložky 8521 90 00 a podpoložky 8528 71 13?
            
         
               2.
            
            
               Zaväzuje článok 12 ods. 5 písm. a) nariadenia Rady (EHS) č. 2913/92 (2) z 12. októbra 1992, ktorým sa ustanovuje Colný kódex spoločenstva, v znení zmien a doplnení, vnútroštátny colný orgán vydať záväznú informáciu o nomenklatúrnom zaradení v súlade s vysvetlivkami ku KN, pokiaľ a kým tieto vysvetlivky neboli vyhlásené za odporujúce zneniu príslušných ustanovení KN, vrátane Všeobecných pravidiel pre interpretáciu KN, alebo vnútroštátne colné orgány môžu formulovať svoj vlastný individuálny názor na vec a neprihliadať na vysvetlivky v prípade, ak zastávajú názor, že ide o takýto rozpor?
            
         
               3.
            
            
               V prípade, ak sa set-top box so špecifikáciami set-top boxu Sky+, modelu DRX 280 má zaradiť do podpoložky KN 8521 90 00, bolo by uplatnenie pozitívnej sadzby cla podľa práva Spoločenstva nezákonné v dôsledku porušenia povinností Spoločenstva podľa Dohody o obchode s produktmi informačných technológií („ITA“) a článku II:1 písm. b) Všeobecnej dohody o clách a obchode z roku 1994, alebo zo zaradenia do položky 8521 vyplýva záver, že predmetný výrobok nepatrí do pôsobnosti relevantnej časti ITA?
            
         
      (1)  Nariadenie Komisie (ES) č. 1214/2007 z 20. septembra 2007, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 286, s. 1).
   
      (2)  Ú. v. ES L 302, s. 1; Mim. vyd. 02/004, s. 307.